(4) Nõukogu:  1) teeb ettepanekuid rakenduskõrgkooli põhimääruse muutmise ja täiendamise algatamiseks ministrile, kelle juhitava ministeeriumi valitsemisalasse rakenduskõrgkool kuulub;  2) võtab vastu rakenduskõrgkooli arengukava ja esitab selle ministrile,  kelle valitsemisalasse rakenduskõrgkool kuulub, kinnitamiseks, kooskõlastades riigi- ja sisekaitselise rakenduskõrgkooli korral arengukava eelnevalt haridus- ja teadusministriga;  3) kinnitab rakenduskõrgkooli eelarve täitmise aruande;  4) valib korralised õppejõud;  41) kehtestab õppejõudude ja teadustöötajate atesteerimise tingimused ja korra;   [RT I 2008, 34, 208 - jõust. 1.09.2008]  42) kehtestab üliõpilaste vastuvõtutingimused ja -korra, sealhulgas vastavalt välismaalaste seaduse § 122 lõikele 3 välismaalase õppekeele oskuse piisavuse hindamiseks õppekeele taseme miinimumnõuded;   [RT I 2008, 34, 208 - jõust. 1.09.2008]  43) kehtestab üliõpilaste rakenduskõrgkoolist väljaarvamise tingimused ja korra;   [RT I 2008, 34, 208 - jõust. 1.09.2008]  5) otsustab õigusaktidega sätestatud ulatuses ja korras rakenduskõrgkooli kasutusse antud riigivaraga seotud küsimusi;  51) kehtestab õppejõudude kvalifikatsiooninõuded ning nendele vastavuse hindamise tingimused ja korra ning üliõpilaste varasemate õpingute ja töökogemuse arvestamise tingimused ja korra;   [RT I 2008, 34, 208 - jõust. 1.09.2008]  52) kiidab heaks ühisõppekava enne selle kinnitamist ministri poolt, kelle juhitava ministeeriumi valitsemisalasse rakenduskõrgkool kuulub, ja kiidab heaks ühisõppekava koostöölepingu sõlmimise;   [RT I 2008, 34, 208 - jõust. 1.09.2008]  6) lahendab teisi küsimusi, mis käesoleva seaduse ja rakenduskõrgkooli põhimäärusega kuuluvad tema pädevusse.